CELEX: 62012CA0010
Language: et
Date: 2013-12-19 00:00:00
Title: Kohtuasi C-10/12 P: Euroopa Kohtu (teine koda) 19. detsembri 2013 . aasta otsus — Transnational Company „Kazchrome” AO, ENRC Marketing AG versus Euroopa Liidu Nõukogu, Euroopa Komisjon, Euroalliages (Apellatsioonkaebus — Dumping — Määrus (EÜ) nr 172/2008 — Hiinast, Egiptusest, Kasahstanist, endisest Jugoslaavia Makedoonia Vabariigist ja Venemaalt pärit ferrosiliitsiumi import — Osaline vahepealne läbivaatamine — Määrus (EÜ) nr 384/96 — Artikli 3 lõige 7 — Teadaolevad tegurid — Liidu tootmisharule tekitatud kahju — Põhjuslik seos)

22.2.2014   
            
            
               ET
            
            
               Euroopa Liidu Teataja
            
            
               C 52/7
            
         Euroopa Kohtu (teine koda) 19. detsembri 2013. aasta otsus — Transnational Company „Kazchrome” AO, ENRC Marketing AG versus Euroopa Liidu Nõukogu, Euroopa Komisjon, Euroalliages
   (Kohtuasi C-10/12 P) (1)
   
   (Apellatsioonkaebus - Dumping - Määrus (EÜ) nr 172/2008 - Hiinast, Egiptusest, Kasahstanist, endisest Jugoslaavia Makedoonia Vabariigist ja Venemaalt pärit ferrosiliitsiumi import - Osaline vahepealne läbivaatamine - Määrus (EÜ) nr 384/96 - Artikli 3 lõige 7 - Teadaolevad tegurid - Liidu tootmisharule tekitatud kahju - Põhjuslik seos)
   2014/C 52/10
   Kohtumenetluse keel: inglise
   
      Pooled
   
   
      Apellandid: Transnational Company „Kazchrome” AO, ENRC Marketing AG (esindajad: advokaadid A. Willems ja S. De Knop)
   
      Teine menetlusosaline: Euroopa Liidu Nõukogu (esindajad: J.-P. Hix, Rechtsanwalt G. Berrisch)
   
      Kostja toetuseks menetlusse astujad: Euroopa Komisjon (esindajad: H. van Vliet ja S. Thomas), Euroalliages (esindajad: advokaadid J. Bourgeois, Y. van Gerven ja N. McNelis)
   
      Ese
   
   Apellatsioonkaebus Üldkohtu (teine koda) 25. oktoobri 2010. aasta otsuse peale kohtuasjas T-192/08: Transnational Company „Kazchrome” ja ENRC Marketing vs. nõukogu, millega Üldkohus jättis rahuldamata hagi, milles paluti tühistada osaliselt nõukogu 25. veebruari 2008. aasta määrus (EÜ) nr 172/2008, millega kehtestatakse Hiina Rahvavabariigist, Egiptusest, Kasahstanist, endisest Jugoslaavia Makedoonia Vabariigist ja Venemaalt pärit ferrosiliitsiumi impordi suhtes lõplik dumpinguvastane tollimaks ning nõutakse lõplikult sisse nimetatud impordi suhtes kehtestatud ajutine tollimaks (ELT L 55, lk 6).
   
      Resolutsioon
   
   
               1)
            
            
               Jätta apellatsioonkaebus rahuldamata.
            
         
               2)
            
            
               Mõista käesoleva menetluse kohtukulud välja Transnational Company „Kazchrome” AO-lt ja ENRC Marketing AG-lt.
            
         
               3)
            
            
               Jätta Euroopa Komisjoni kohtukulud tema enda kanda.
            
         
               4)
            
            
               Jätta Euroalliages’i kohtukulud tema enda kanda.
            
         
      (1)  ELT C 65, 3.3.2012.